S-476/2020

Dómur:

Mál þetta, sem dómtekið var 20. febrúar sl., höfðaði lögreglustjórinn á Suðurnesjum með ákæru 17. febrúar 2020 á hendur ákærða, A-kk-þgf P-kk-þgf H-kk-þgf, kt. [...], [...], Reykjanesbæ;

„fyrir eftirtalin brot á umferðarlögum og almennum hegningarlögum:

I. (00720188400)

Fyrir nytjastuld með því að hafa í félagi með A, kt. [...], [...], Reykjanesbæ, á tímabilinu 3. febrúar 2018 5. febrúar 2018, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli 24 í Reykjanesbæ, og notað bifreiðina án heimildar eiganda hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

II. (00720188400)

Fyrir misnotkun skjala og umferðarlagabrot með því að hafa, fimmtudaginn 8. febrúar 2018, ekið bifreiðinni [...], um Krísuvíkurveg í Hafnarfirði, með áföstum röngum skráningarnúmerum, [...] sem tilheyra bifreið að gerðinni Dacia Logan, sviptur ökuréttindum og undir áhrifum ávana og fíknefna sem bönnuð eru á íslensku yfirráðasvæði (í blóði mældist amfetamín 90 ng/ml og tetrahýdrókannabínól 11 ng/ml) og því ekki fær um að stjórna bifreiðinni örugglega.

Telst háttsemi þessi varða við 157. gr. almennra hegningarlaga nr. 19/1940 og 1. mgr., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

III. (007201817674)

Fyrir nytjastuld fyrir að hafa á tímabilinu 19. mars 2018 20. mars 2018, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli 24 í Reykjanesbæ, og notað bifreiðina án heimildar eiganda hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

IV. (007201817674)

Fyrir umferðarlagabrot með því að hafa, þriðjudaginn 20. mars 2018, ekið bifreiðinni [...], norður Kringlumýrarbraut um gatnamót við Suðurlandsbraut, sviptur ökuréttindum, gegn rauðu ljósi og undir áhrifum áfengis og ávana og fíkniefna sem bönnuð eru á íslensku yfirráðasvæði (í blóði mældist alkóhól 0,94 ‰ og tetrahýdrókannabínól 0,6 ng/ml) og því ekki fær um að stjórna bifreiðinni örugglega.

Telst brot þetta varða við 1. mgr. 5. gr., 1. mgr., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

V. (007201818855)

Fyrir umferðarlagabrot með því að hafa, laugardaginn 24. mars 2018, ekið bifreiðinni [...] án þess að sýna nægilega aðgæslu, austur Vesturlandsveg, sviptur ökuréttindum, í svigakstri milli akreina, á 145 kílómetra hraða á klukkustund, að teknu tilliti til vikmarka, þar sem leyfður hámarkshraði er 80 kílómetrar á klukkustund, undir áhrifum ávana og fíkniefna sem bönnuð eru á íslensku yfirráðasvæði (í blóði mældist amfetamín 560 ng/ml, MDMA 290 ng/ml og tetrahýdrókannabínól 3,0 ng/ml) og því ekki fær um að stjórna bifreiðinni örugglega.

Telst háttsemi þessi varða við 1. mgr. 4. gr., 1. mgr. 23. gr., 1. mgr., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

VI. (007201818855)

Fyrir fíkniefnalagabrot með því að hafa, laugardaginn 24. mars 2018, í kjölfar afskipta lögreglu vegna ákæruliðar nr. V. haft í vörslum sínum 1,63 grömm af amfetamín sem lögreglan fann í bifreiðinni [...] og lagði hald á.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VII. (00720195770)

Fyrir nytjastuld með því að hafa á tímabilinu 29. janúar 2019 2. febrúar 2019, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli

24 í Reykjanesbæ, og notað bifreiðina án heimildar umráðamanns hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

VIII. (00720195770)

Fyrir fíkniefnalagabrot með því að hafa, laugardaginn 2. febrúar 2019, á bifreiðastæðinu við N1, Elliðabraut í Reykjavík, sem ökumaður bifreiðarinnar [...] haft í vörslum sínum 7,83 grömm af amfetamín og 0,30 grömm af tóbaksblönduðu kanabisefnum sem lögreglan fann og haldlagði við öryggisleit á ákærða A-kk-þf og við leit í framangreindri bifreið.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

IX. (008201915040)

Fyrir umferðarlagabrot með því að hafa, laugardaginn 12. október 2019, ekið bifreiðinni [...], Njarðarbraut á móts við Nesvelli í Reykjanesbæ, sviptur ökuréttindum og undir áhrifum ávana og fíknefna sem bönnuð eru á íslensku yfirráðasvæði (í blóði mældist amfetamín 80 ng/ml, metamfetamín 120 ng/ml og tetrahýdrókannabínól 5,1 ng/ml) og því ekki fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a og 1. mgr. 48. gr. allt sbr. 1. mgr. 100. gr. umferðarlaga nr. 50/1987.

X. (008202062)

Fyrir nytjastuld með því að hafa þann 24. desember 2019, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli 24 í Reykjanesbæ, og notað bifreiðina án heimildar eiganda hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

XI. (007201980101)

Fyrir umferðarlagabrot því að hafa, laugardaginn 28. desember 2019, ekið bifreiðinni [...], sviptur ökuréttindum, utan í bifreiðina [...] þar sem hún stóð kyrrstæð og mannlaus í bifreiðastæði við Grettisgötu, móts við Barónsstíg í Reykjavík. Ákærði A-kk-nf P-kk-nf ók í kjölfarið á brott án þess að stöðva og ræða við og/eða upplýsa eigandi [...] um óhappið.

Telst háttsemi þessi varða við 1. mgr., 10. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

XII. (008202062)

Fyrir nytjastuld með því að hafa á tímabilinu 21. desember 2019 29. desember 2019, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli 24 í Reykjanesbæ, og notað bifreiðina án heimildar eiganda hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

XIII. (008202062)

Fyrir þjófnað með því að hafa, fimmtudaginn 2. janúar 2020, í heimildarleysi dælt eldsneyti, að verðmæti kr. 6.046,, á bifreiðina [...] á bensínstöð Olíuverslunar Íslands hf., kt. [...], að Vatnsnesvegi 16 í Reykjanesbæ og í kjölfar þess ekið á brot án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XIV. (008202062)

Fyrir þjófnað með því að hafa, í félagi með B, kt. [...], [...], Reykjanesbæ, þriðjudaginn 7. janúar 2020, í heimildarleysi dælt eldsneyti, að verðmæti kr. 10.027,, á bifreiðina [...] á bensínstöð Olíuverslunar Íslands hf., kt. [...], Vatnsnesvegi 16 í Reykjanesbæ og í kjölfar þess ekið á brot án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XV. (0082020333)

Fyrir umferðarlagabrot með því að hafa, föstudaginn 10. janúar 2020, ekið bifreiðinni [...], sviptur ökuréttindum, undir áhrifum ávana og fíknefna sem bönnuð eru á íslensku yfirráðasvæði (í blóði mældist tetrahýdrókannabínól 8,2 ng/ml) og því ekki fær um að stjórna bifreiðinni örugglega, suður Njarðarbraut, móts við Krossmóa í Reykjanesbæ, þar sem lögreglan gaf ákærða skýr merki með forgangsbúnaði lögreglubifreiðarinnar um að stöðva en ákærði A-kk-nf P-kk-nf sinnti þeim ekki heldur ók áfram Njarðarbraut, beygði austur Hafnarbraut, þaðan suður Brekkustíg og loks beygði hann austur Þórustíg þar sem hann stöðvaði bifreiðina við hús nr. 15.

Telst háttsemi þessi varða við 5. mgr. 7. gr., 2. mgr. sbr. 1. mgr. 50. gr. og 1. mgr. 58. gr., sbr. 94. og 95. gr. umferðarlaga nr. 77/2019.

XVI. (00820201414)

Fyrir nytjastuld með því að hafa þann 1. febrúar 2020, tekið bifreiðina [...] ófrjálsri hendi þar sem henni var lagt í bifreiðastæði við Arnarvelli 24 í Reykjanesbæ, og notað bifreiðina án heimildar eiganda hennar, [...], kt. [...], í eigin þágu.

Telst háttsemi þessi varða við 1. mgr. 259. gr. almennra hegningarlaga nr. 19/1940.

XVII. (00820201423)

Fyrir fíkniefnalagabrot með því að hafa, þriðjudaginn 4. febrúar 2020, á dvalarstað sínum að [...], Reykjanesbæ, haft í fórum sínum 0,39 grömm af tóbaksblönduðu kannabisefnum sem lögreglan fann og haldlagði við leit í framangreindu húsnæði.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 5. mgr. 101. gr. umferðarlaga nr. 77/2019, sbr. 1. mgr. 101. gr. og 102. gr. eldri umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 vegna ákæruliða II., IV., V. IX., og XV. Þá er þess krafist að gerð verði upptæk með dómi samtals 9,46 grömm af amfetamíni og 0,69 grömm af tóbaksblönduðu kannabisefnum sem lögregla lagði halda á, sbr. ákæruliði nr. VI., VIII. og XVII, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Að auki er krafist upptöku á lyfseðilsskyldum lyfjum sem lögreglan haldlagði, sbr. ákærulið nr. VIII., 4,50 millilítrar og 26 stykki með vísan til 3. mgr. 49. gr. lyfjalaga nr. 93/1994.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sín án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða, sbr. nú 7, 14., 23., 50. og 58. gr. laga nr. 77/2019 hvað varðar þau umferðarlagabrot sem framin voru í tíð eldri umferðarlaga nr. 50/1987.

Ákærði er fæddur [...] og á að baki sakaferil. Samkvæmt vottorði sakaskrár ríkisins gekkst ákærði í tvígang undir sektargerð lögreglustjóra á árinu 2013 vegna aksturs undir áhrifum fíkniefna. Var honum í báðum tilvikum gert að sæta sviptingu ökuréttar í tvö ár. Ákærði var 28. maí 2014 dæmdur í fangelsi í einn mánuð og hann jafnframt sviptur ökurétti ævilangt vegna aksturs undir áhrifum fíkniefna og sviptur ökurétti. Í dómnum er vísað til tveggja fyrrgreindra sektargerða og dóms Héraðsdóms Reykjaness frá 5. nóvember 2008 og því slegið föstu að virða beri brot ákærða sem aðra ítrekun gegn ákvæði 45. gr. a. umferðarlaga nr. 50/1987. Síðast hlaut ákærði dóm í Héraðsdómi Reykjaness 7. maí 2019 en þá var hann dæmdur í 30 daga fangelsi, skilorðsbundið í tvö ár, fyrir þjófnað.

Brot ákærða samkvæmt ákæruliðum nr. IVIII í ákæru voru framin fyrir uppkvaðningu dómsins frá 7. maí 2019. Með brotum sínum samkvæmt ákæruliðum IXXVII hefur ákærði hins vegar rofið skilorð dómsins. Með vísan til 60. gr. almennra hegningarlaga nr. 19/1940 verður skilorðsdómurinn tekinn upp og málin dæmd í einu lagi.

Ákærði er í málinu sakfelldur fyrir allnokkur brot gegn almennum hegningarlögum, umferðarlögum og lögum um ávana og fíkniefni. Ákærða til málsbóta horfir játning hans. Þá benda framlögð gögn til þess að ákærði vilji og hafi þegar hafið vinnu við að taka sig á. Til alls þessa ber að líta við ákvörðun refsingar ákærða, sbr. 1., 5. og 8. tölulið 1. mgr. 70. gr. almennra hegningarlaga. Samkvæmt því, með vísan til þess sem að framan er rakið um sakaferil ákærða og að brotum ákærða virtum þykir refsing hans samkvæmt fyrirmælum 77. og 78. gr. almennra hegningarlaga réttilega ákveðin fangelsi í tíu mánuði. Til frádráttar refsingunni kemur gæsluvarðhald sem ákærði hefur sætt frá 6. febrúar 2020 að fullri dagatölu, sbr. 76. gr. almennra hegningarlaga nr. 19/1940.

Samkvæmt framansögðu var ákærði með dómi Héraðsdóms Reykjaness 28. maí 2014 sviptur ökurétti ævilangt á þeim grundvelli að hann hefði ítrekað öðru sinni brot gegn 45. gr. a. umferðarlaga nr. 50/1987. Hann er í máli þessu meðal annars sakfelldur fyrir að hafa fimm sinnum ekið bifreið undir áhrifum ávana og fíkniefna. Nefndur dómur frá 28. maí 2014 hefur ítrekunaráhrif í málinu þar sem ákærði lauk ekki afplánun dómsins fyrr en 10. ágúst 2019 samkvæmt framlögðu sakavottorði. Samkvæmt því þykir rétt í samræmi við kröfugerð ákæruvalds, sbr. einnig 101. og 102. gr. umferðarlaga nr. 50/1987, nú 101. gr. laga nr. 77/2019, að árétta ævilanga ökuréttarsviptingu ákærða frá birtingu dóms þessa að telja.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk til ríkissjóðs samtals 9,46 grömm af amfetamíni og 0,69 grömm af tóbaksblönduðum kannabisefnum, sem lögregla lagði hald á undir rannsókn málsins. Ekki eru uppfyllt skilyrði til þess að fallast á upptöku þeirra ótilgreindu lyfja sem vísað er til í ákæru, en fyrir liggur að ákærði afsalaði sér lyfjunum til eyðingar þegar skýrsla var tekin af honum hjá lögreglu.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði greiði því útlagðan sakarkostnað samkvæmt framlögðum gögnum, samtals 730.270 krónur. Ákærði greiði einnig þóknun skipaðs verjanda síns, S-kk-ef F-kk-ef S-kk-ef lögmanns, sem eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, A-kk-nf P-kk-nf H-kk-nf, sæti fangelsi í tíu mánuði. Til frádráttar refsingunni kemur gæsluvarðhald sem ákærði hefur sætt frá 6. febrúar 2020 að fullri dagatölu.

Ákærði er sviptur ökurétti ævilangt.

Ákærði sæti upptöku á 9,46 grömmum af amfetamíni, 0,69 grömmum af tóbaksblönduðum kannabisefnum.

Ákærði greiði 1.299.430 krónur í sakarkostnað, þar með talda þóknun skipaðs verjanda síns, S-kk-ef F-kk-ef S-kk-ef lögmanns, 569.160 krónur að virðisaukaskatti meðtöldum.

K-kk-nf H-kk-nf

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði greiði því útlagðan sakarkostnað samkvæmt framlögðum gögnum, samtals 730.270 krónur. Ákærði greiði einnig þóknun skipaðs verjanda síns, S-kk-ef F-kk-ef S-kk-ef lögmanns, sem eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, A-kk-nf P-kk-nf H-kk-nf, sæti fangelsi í tíu mánuði. Til frádráttar refsingunni kemur gæsluvarðhald sem ákærði hefur sætt frá 6. febrúar 2020 að fullri dagatölu.

Ákærði er sviptur ökurétti ævilangt.

Ákærði sæti upptöku á 9,46 grömmum af amfetamíni, 0,69 grömmum af tóbaksblönduðum kannabisefnum.

Ákærði greiði 1.299.430 krónur í sakarkostnað, þar með talda þóknun skipaðs verjanda síns, S-kk-ef F-kk-ef S-kk-ef lögmanns, 569.160 krónur að virðisaukaskatti meðtöldum.

K-kk-nf H-kk-nf